2 April :: आसामाव लकडाउन फोसावनायनि उनाव सासेबो सुबुंनि देहायावनो कर’ना भाइरास +ve खौ मोननाय जायाखैमोन । नाथाय गिख्रंथाव आरो साननो गोनां बाथ्रादि  दिल्लीनि TablighiJamaat नि ‘नीजामुद्दीन मर्कज’आव दोहोरोमारि मेलाव बाहागो लाहैनाय सुबुंफोरनि देहायाव कर’ना भाइरास +ve खौ थांनाय बुधबारखालि 12 घन्टानि गेजेरावनो सा 16 सुबुंनि देहायाव मोननाय जायो होनना आसाम सावस्रि बिफाननि मन्थ्रि हिमन्त बिस्व सर्माआ फोरमायथियो। मख’नो नांगोनदि आसामनिफ्राय  निजामुद्दीन मर्कजआव बाहागो लाहैनाय सा 4 सुबुंनि देहायावबो कर’ना भाइरास +ve मोननाय जाबाय जाय दिल्लियाव फाहामथाइ होगासिनो।  बेखौ नायोब्ला आसामाव सा 20 सुबुंनि देहायाव कर’ना भाइरासा साग्लोबजानाया रोखा जाबाय। एरैहाय आसामनिफ्राय निजामुद्दीन मर्कजआव बाहागो लाहैनाय सा 117 सुबुंफोरखौ आसाम सरकारा दासिमबो नागिरनानै मोननाय जायाखै जाय थाखोमानानै दं । जायफोर सुबुंफोरा निजामुद्दीन मर्कजआव बाहागो लाहैदों बिथांमोना थाखोमानानै थानो नाङा आरो आसाम सावस्रि बिफानजों जगाजग खालामनानै ओंखारबोनांगौ होनना आसाम देहा बिफाननि मन्थ्रि हिमन्त बिस्व सर्माआ बुंथियो।